ไก่ตะกร้า
ช่วงวันหยุดสุดสัปดาห์ เพื่อนโทรไปชวนไปปาร์ตี้อยากร้องคาราโอเกะ แต่ด้วยความขี้เกียจไปไกลเลยขอใกล้ๆบ้านจะได้กลับสะดวก เพราะเพื่อนก็อยู่แถวเดียวกัน เลยมาร้าน ไก่ตะกร้า ซึ่งแต่เดิมคือ ร้านถึงพริก ถึงขิง แต่เปลี่ยนชื่อร้านใหม่เท่านั้นเอง จริงๆร้านนี้มีอยู่หลายสาขา แต่ที่เรามากินกัน อยู่ที่ลำลูกกาคลอง 4 บริเวณกว้างขวาง ที่จอดรถก็สะดวกสบาย 

ที่นี่มีโซนเป็นแบบนั่งทาน และฟังดนตรีสด กัีบโซนคาราโอเกะ ซึ่งวันที่ไปอยากร้องเพลงกัน เลยจองเป็นคาราโอเกะห้องเล็ก เค้ามีห้องอยู่ไม่มมากนัก ประมาณ ไม่ถึง 10 ห้องได้ มีขนาด เล็ก กลาง และใหญ่ ตามแต่ความต้องการ

ส่วนอาหารส่วนใหญ่จะเป็นรสจัดทั้งนั้น ที่เราสั่งมาก็มี แกงส้มชะอมกุ้ง น้ำแกงเค้าเข้มข้นจริงๆ เปรี้ยวหวานนิดๆ รสจัด ผัดผักแม้วก้านอ่อนใช้ได้เลยค่ะ เห็ดชุปแป้งทอด กรอบจริงๆ จนต้องสั่งมา 2 จาน คั่วกลิ้งเผ้ดมาก แกล้มเหล้าจะอร่อยมากเลยค่ะ ข้าวผัดปู เราว่าออกจะจืดไปหน่อย แต่เอามากินกับอาหารที่รสจัดลงตัวสุดๆ และแหนมข้อไก่ทอดนั่งกินเพลินๆ ดูเพื่อนร้องเพลง ส่วนเพลงก็โอเคดีคะ ถึงจะเพลงใหม่จะยังไม่มาก แต่พอร้องเพลงทีไร ก็จะเลือกเพลงเก่ามาร้องทุกทีเลยค่ะ 55555555